Diari Oficial de la Generalitat Valenciana


Sumari del DOGV 4612, del 21-10-2003 (2003/11592)

DECRET 209/2003, de 17 d'octubre, del Consell de la Generalitat, pel qual es modifica l'extensió superficial i els límits territorials del terme municipal de San Isidro.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4612

Data del DOGV
:   21-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11124


Data del document
:   17-10-2003

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * San Isidro
    * municipi

DECRET 209/2003, de 17 d'octubre, del Consell de la Generalitat, pel qual es modifica l'extensió superficial i els límits territorials del terme municipal de San Isidro. [2003/X11188]
  
Mitjançant el Decret 41/1993, de 22 de març, del Consell de la Generalitat, es va disposar la segregació de part del terme municipal d'Albatera, corresponent a l'entitat local menor de San Isidro, i la seua constitució com a municipi independent. El terme municipal, reconegut en l'apartat 3 de l'article 1 i descrit en l'apartat 2 del mateix article, tenia una extensió superficial d'aproximadament 6,7632 quilòmetres quadrats.
  
Recorregut el decret davant la Jurisdicció Contenciosa Administrativa pel que fa a la mencionada extensió superficial, el Tribunal Superior de Justícia de la Comunitat Valenciana va emetre una sentència en què, acollint els motius del recurs, va declarar contrària a dret la delimitació territorial del nou municipi continguda en el Decret 41/1993, i va anul·lar-lo i deixar-lo sense efecte quant a la referida extensió superficial. Al mateix temps, la sentència establia, com a terme municipal del nou municipi, el que es corresponia amb l'àrea d'influència de l'entitat local menor de San Isidro, amb una extensió d'11,401 quilòmetres quadrats.
  
Havent adquirit fermesa la sentència citada, escau, en execució d'esta, modificar el Decret 41/1993, de 22 de març, a fi d'adaptar-lo als termes continguts en la part dispositiva.
  
L'article 31.8 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, atribuïx a la Generalitat la competència d'alteració dels termes municipals, conforme amb el que disposa l'article 13 de la Llei 7/1985, de 2 d'abril, Reguladora de les Bases del Règim Local, facultat que, per mitjà del Decret 10/1985, de 21 de juny, del president de la Generalitat, va ser assignada al Consell de la Generalitat.
  
Per tant, d'acord amb allò que ha sigut disposat pels articles 1 i 2 del Decret 113/2003, d'11 de juliol, pel qual s'aprova el Reglament Orgànic i Funcional de la Conselleria de Justícia i Administracions Públiques, a proposta del conseller de Justícia i Administracions Públiques i després de la deliberació del Consell de la Generalitat, en la reunió del dia 17 d'octubre de 2003,
  
DECRETE
  
Article únic
  
1. Es modifiquen l'extensió superficial i els límits territorials del terme municipal de San Isidro.
  
2. El terme municipal tindrà una extensió, aproximadament, d'11,401 quilòmetres quadrats, amb els següents límits: nord, assarb protector del canal principal de l'Institut Nacional de Colonització; est, línia divisòria del terme municipal d'Albatera amb Crevillent; sud i oest, línia divisòria del terme municipal d'Albatera amb Crevillent, Catral, Callosa de Segura i Granja de Rocamora, i assarb protector del canal principal de l'Institut Nacional de Colonització.
  
DISPOSICIONS FINALS
  
Primera
  
Es faculta el conseller de Justícia i Administracions Públiques per adoptar les mesures que puguen exigir el desenvolupament i l'execució d'este decret.
  
Segona
  
El present decret produirà efectes des del dia de la publicació en el Diari Oficial de la Generalitat Valenciana.
  
València, 17 d'octubre de 2003
  
El president de la Generalitat,
  
FRANCISCO CAMPS ORTIZ
  
El conseller de Justícia i Administracions Públiques,